Source: https://oaednews.blogspot.com/2010/03/
Timestamp: 2017-04-24 13:20:21+00:00
Document Index: 3452712

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΕΝΑ BLOG ΓΙΑ ΤΟΝ ΟΑΕΔ: Μαρτίου 2010
Ένα blog για τον Ο.Α.Ε.Δ. Ένα ιστολόγιο με επίκεντρο τη Δημόσια Πολιτική για την ανεργία. Ένα ιστολόγιο κατάθεσης των προβληματισμών και των προβλημάτων μας. Σάββατο, 27 Μαρτίου 2010
ΕΠΑΓΓΕΛΜΑΤΙΚΗ ΚΑΤΑΡΤΙΣΗ Α.Ε. 180.000 ΕΥΡΩ ΗΤΑΝ Η ΑΜΟΙΒΗ ΤΟΥ ΠΡΟΕΔΡΟΥ!
ΑΠΟΣΠΑΣΜΑ ΑΠΟ ΤΑ ΠΡΑΚΤΙΚΑ ΣΥΖΗΤΗΣΗΣ ΤΗΣ ΕΠΙΚΑΙΡΗΣ ΕΡΩΤΗΣΗΣ ΤΟΥ ΒΟΥΛΕΥΤΗ ΣΥΡΙΖΑ ΜΙΧΑΛΗ ΚΡΙΤΣΩΤΑΚΗ ΣΤΗ ΒΟΥΛΗ ΓΙΑ ΤΑ ΠΡΟΒΛΗΜΑΤΑ ΣΤΑ ΚΕΚ 18/3/2010ΑΝΔΡΕΑΣ ΛΟΒΕΡΔΟΣ (Υπουργός Εργασίας και Κοινωνικής Ασφάλισης): Δεύτερον, σε ό,τι αφορά την Επαγγελματική Κατάρτιση: Ο τρόπος που αρθρώνετε την ερώτησή σας –και θα σας δοθεί η ευκαιρία να το διευκρινίσετε- δεν είναι σαφές αν αφορά την ανώνυμη εταιρεία, της οποίας τη μία και μοναδική μετοχή έχει ο ΟΑΕΔ, Επαγγελματική Κατάρτιση Α.Ε. ή αν αφορά τις διαδικασίες της επαγγελματικής κατάρτισης.Αν αφορά, πάντως, το πρώτο, θα ήθελα να πω και να ενημερώσω το Σώμα ότι η ανώνυμη αυτή εταιρεία δεν ήταν και ό,τι το καλύτερο θα μπορούσε κανείς ως Υπουργός να αναλάβει να εποπτεύσει, σε ό,τι αφορά, αν μη τι άλλο, το ζήτημα της αμοιβής του Προέδρου και του Διευθύνοντος Συμβούλου της.Εκατόν ογδόντα χιλιάδες ευρώ ετησίως, κύριοι συνάδελφοι. Δεν θέλαμε να το συνεχίσουμε αυτόΣύμφωνα με διάταξη νόμου, την οποία έχουμε ενσωματώσει στο σχέδιο νόμου για τις εργασιακές σχέσεις, Πρόεδρος θα είναι ex officio ο Διοικητής του ΟΑΕΔ και αμισθί και Διευθύνων Σύμβουλος, θα είναι ένας Διευθύνων Σύμβουλος που θα τρέχει τις λειτουργίες της εταιρείας με μια πάρα πολύ λογική αμοιβή και όχι αυτά τα εξωφρενικά ποσά, τα οποία υπήρχαν και τα οποία δεν αντιστοιχούσαν στις υπηρεσίες που έχει ανάγκη να τις προσφερθούν η Επαγγελματική Κατάρτιση Α.Ε..Η ύπαρξη αυτής της εταιρείας, κυρίες και κύριοι Βουλευτές, είναι προϊόν επιλογής της Ευρωπαϊκής Ένωσης και του Ευρωπαϊκού Κοινοτικού Ταμείου. Υπήρξαν σκέψεις για να καταργήσουμε αυτήν την Ανώνυμη Εταιρεία, αλλά δεν δέχεται η Ευρωπαϊκή Ένωση την κατάργησή της και μάλιστα, ήταν ιδιαίτερα σκεπτική στο γεγονός ότι ο Διοικητής του ΟΑΕΔ θα είναι Πρόεδρος της. Το θεώρησαν ως μια μορφή κατάργησης της αυτοτέλειας της.Επιμείναμε. Δεν υπήρξε αντίρρηση και έτσι καταλήγουμε.Τέλος, κύριε συνάδελφε, μας βοηθά η ερώτηση σας σε ό,τι αφορά την ολοκλήρωσης της ΚοινήςΥπουργική Απόφασης. Εάν θα ήθελα να είμαι απολύτως ειλικρινής – που θέλω να είμαι απόλυτα ειλικρινής απέναντι σας- δεν το είχα στις άμεσες προτεραιότητες μου.Όμως, θέλω να σας πω κάτι -και σας το λέω μετά λόγου γνώσεως- δεν ξέρω γιατί επείγεστε τόσο πολύ για την ολοκλήρωση διαδικασιών που έχουν από πίσω τους πράσινο – μπλε συναλλαγές.Εγώ είμαι πολύ προσεκτικός, κύριε συνάδελφε, και τιμώ την δουλειά ορισμένων Κέντρων Επαγγελματικής Κατάρτισης, γιατί ποτέ σε ένα χώρο δεν είναι όλοι προβληματικοί.Υπάρχουν Κέντρα τα οποία κάνουν πολύ αξιόλογη δουλειά, δεν είναι πάντα των Δήμων αυτά. Ξέρετε, κυρία Αντιπρόεδρε. Υπάρχουν άνθρωποι που κάνουν πολύ καλά την δουλειά τους και είναι λάθος στον οποιοδήποτε να αμαυρώνει συνολικά μια δραστηριότητα και μια διαδικασία.Αλλά ειδικά σε ό,τι αφορά τα υπόλοιπα του Γ’ Κοινοτικού Πλαισίου Στήριξης είμαι πάρα πολύ επιφυλακτικός. Δεν είναι πάντα ευχάριστη η θέση μου, όταν αναγκάζομαι να βάζω υπογραφές για να ξεμπλοκαριστούν κάποιες διαδικασίες και να μην με ρωτάνε οι Βουλευτές. Έτσι; Θέλω να είμαι όσο μπορώ πιο προσεκτικός και έχω επιλέξει, κύριε συνάδελφε, σε ό,τι με αφορά προσωπικά, ορισμένες αρμοδιότητες που είχε ο Υπουργός Εργασίας να τις μεταφέρω στον Γενικό Γραμματέα των Κοινοτικών Πόρων. Διότι είναι πολλές φορές, κυρίες και κύριοι Βουλευτές, που ο έλεγχος που ασκεί ο εποπτεύων Υπουργός είναι απολύτως τυπικός, την υπογραφή του, όμως, την βάζει. Αναρτήθηκε από
Ανάρτηση στατιστικών στοιχείων στην ιστοσελίδα του ΟΑΕΔ
Ο ΟΑΕΔ ανακοίνωσε ότι την πρώτη εβδομάδα κάθε μήνα, θα αναρτώνται στην ιστοσελίδα του Οργανισμού, www.oaed.gr, τα στατιστικά στοιχεία των εγγεγραμμένων στα μητρώα του Οργανισμού κατά τον προηγούμενο μήνα, για το σύνολο και τις δεκατρείς διοικητικές περιφέρειες της χώρας, με την εξής μορφή:- Επιδοτούμενοι άνεργοι που πληρώθηκαν από τον ΟΑΕΔ κατά το μήνα αναφοράς (κοινοί και εποχικοί).- Εγγεγραμμένοι στα μητρώα του ΟΑΕΔ με ενεργό δελτίο ανεργίας, για συνεχόμενο διάστημα μέχρι 12 μήνες (μη μακροχρόνιοι), κατανεμημένοι στις κατηγορίες αναζητούντες και μη αναζητούντες εργασία.- Εγγεγραμμένοι στα μητρώα του ΟΑΕΔ με ενεργό δελτίο ανεργίας, για συνεχόμενο διάστημα ίσο ή μεγαλύτερο των 12 μηνών (μακροχρόνιοι), κατανεμημένοι στις κατηγορίες αναζητούντες και μη αναζητούντες εργασία.Τους επόμενους μήνες τα στατιστικά στοιχεία θα εμπλουτιστούν και με άλλες πληροφορίες, όπως φύλο, ηλικία, εκπαιδευτικό επίπεδο, υπηκοότητα κλπ. για την καλύτερη δυνατή ενημέρωση των ενδιαφερομένων. Τα στατιστικά στοιχεία για τον Ιανουάριο και Φεβρουάριο του τρέχοντος έτους, είναι ήδη αναρτημένα στην ιστοσελίδα του ΟΑΕΔ.
Το ενδεχόμενο να αναγκαστούμε να επιστρέψουμε το φερόμενο ως αδιάθετο ποσό των 300 εκατ. ευρώ στην Ε.Ε, άφησε ανοιχτό, μιλώντας στη ΝΕΤ 105,8 ο διοικητής του ΟΑΕΔ, Ηλίας Κικίλιας. Με βάση την κοινοτική νομοθεσία, όπως εξήγησε ο κ. Κικίλιας, το υπουργείο Εργασίας έχει διαθέσιμα τρία δισ. ευρώ μέχρι σήμερα για δράσεις του ΟΑΕΔ , ενώ στην Ε.Ε. έχουν καταγραφεί δαπάνες τριών εκατομμυρίων ευρώ και θα πρέπει -εφόσον δηλωθεί αδυναμία αξιοποίησης- να επιστραφεί το 10% των χρημάτων."Ενδέχεται να χάσουμε 300 εκατ. ευρώ, επειδή τα προηγούμενα τρία χρόνια δεν τα έχουμε χρησιμοποιήσει", τόνισε ο κ. Κικίλιας και πρόσθεσε ότι "θα πρέπει να γίνουν αναλυτικά σχέδια δράσης και αυτά που δεν έγιναν τα τρία τελευταία χρόνια, πρέπει να γίνει σε 20 ημέρες".Ταυτόχρονα ο διοικητής του ΟΑΕΔ σημείωσε ότι "ο Οργανισμός είναι στη χειρότερη κατάσταση, καθώς έγιναν δαπάνες για προγράμματα, χωρίς να έχουν εξασφαλιστεί οι απαραίτητοι πόροι" και αναφέρθηκε συγκεκριμένα στα προγράμματα stage, που μόνο για τον Δεκέμβριο κόστισαν 15 εκατ. ευρώ.Σχετικά με την ανεργία και τις δυσοίωνες εκτιμήσεις του Ανδρέα Λοβέρδου για την έκρηξη της ανεργίας στο 1.000.000, ο Ηλ. Κικίλιας τόνισε ότι "δεν υπήρξε πρόνοια και σχεδιασμός για την αυξημένη ανεργία". "Τα επιδόματα ανεργίας πηγαίνουν κανονικά σε 260.000 ανέργους και ανέρχονται σε 150 εκατ. ευρώ το μήνα. Με μεγάλο αγώνα δίνονται αυτά τα χρήματα", κατέληξε ο κ. Κικίλιας. Αναρτήθηκε από
ΑΠΟΣΠΑΣΜΑ ΑΠΟ ΤΗ ΣΥΝΕΝΤΕΥΞΗ ΤΟΥ ΚΥΒΕΡΝΗΤΙΚΟΥ ΕΚΠΡΟΣΩΠΟΥ Γ. ΠΕΤΑΛΩΤΗ ΣΤΟ ΡΑΔΙΟΦΩΝΙΚΟ ΣΤΑΘΜΟ “ΚΑΝΑΛΙ 1" Κ. ΠΕΤΟΥΣΗ: Και σύμφωνα με τον υπουργό Εργασίας, τον κ. Λοβέρδο, απειλούμαστε με εκτίναξη του ποσοστού ανεργίας.Γ. ΠΕΤΑΛΩΤΗΣ: Η ανεργία όντως είναι ένας από τους εφιάλτες που πλήττει τις σύγχρονες ευρωπαϊκές οικονομίες, τις παγκόσμιες θα έλεγα, και πόσο μάλλον, όταν οι οικονομίες αυτές δεν πάνε καλά, όπως η ελληνική. Εμείς, ως προς την ανεργία έχουμε μία σημαντική παράμετρο, μία σημαντική αρχή. Δεν την αποκρύπτουμε. Έχουμε γνώση, ότι αυτή η τακτική του παρελθόντος να αποκρύπτουμε την ανεργία, κάτι που έκανε κατά κόρον η Ν.Δ. όταν κλείνανε εργοστάσια σ’ ολόκληρες περιοχές και εμφάνιζε πως μειώνεται η ανεργία, ήταν καταστροφική. Εμείς τα προβλήματα τα εντοπίζουμε, τα αποτυπώνουμε και προσπαθούμε να βρούμε λύσεις. Όντως, η ανεργία εκτινάσσεται. Αυτό δε χρειάζεται εξάλλου να το πει κάποιος με οικονομικά και δημοσιονομικά στοιχεία. Το βλέπουν όλες οι ελληνικές οικογένειες, οι οποίες αντιμετωπίζουν το φάσμα της ανεργίας. Συνεπώς, χρειάζεται μία ορθολογιστική διαχείριση του κράτους, των δημοσίων εσόδων, χρειάζεται ανάπτυξη που είναι πάρα πολύ σημαντικό και σ’ αυτή την κατεύθυνση κινείται η ελληνική κυβέρνηση σήμερα. Να φέρει ανάπτυξη στον τόπο, να εισρεύσει χρήμα στην αγορά κι αυτό έχει να κάνει με την απλούστευση των διαδικασιών του ΕΣΠΑ, έτσι όπως το υπουργείο Οικονομίας τη δρομολογεί. Με την αποκέντρωση του ΕΣΠΑ που είναι ένα μεγάλο αναπτυξιακό εργαλείο, με την πάταξη της γραφειοκρατίας, την ίδρυση επιχειρήσεων με ελάχιστες υπηρεσίες και χωρίς γραφειοκρατία και χωρίς διαφθορά, έτσι ώστε οι επιχειρηματίες να ενθαρρύνονται και όχι να αποθαρρύνονται. Με την επιδότηση σε 65.000 περιπτώσεις επιχειρηματιών, προκειμένου να δημιουργήσουν θέσεις εργασίας και να μην υπάρχει το κώλυμα του κόστους εργασίας. Όλα αυτά είναι ενδεικτικά μόνο για το πως μπορεί να ζεσταθεί η ελληνική αγορά, πως μπορεί να υπάρξει και πρέπει να υπάρξει ανάπτυξη. Γιατί κι εμείς γνωρίζουμε, ότι χωρίς ανάπτυξη θα υπάρχει ύφεση και η ανάπτυξη είναι μία από τις μεγάλες μας στοχεύσεις. Αναρτήθηκε από
Για προσυμφωνημένη κατάσταση προσφυγής της Ελλάδας στο Διεθνές Νομισματικό Ταμείο που, αν επιβεβαιωθεί, θα αλλάξει τον εργασιακό χάρτη της χώρας, μιλούν δημοσιεύματα του ελληνικού Τύπου.Σύμφωνα με τα δημοσιεύματα, μια επί της αρχής συμφωνία με το ΔΝΤ υπήρξε κατά την επίσκεψη του Γιώργου Παπανδρέου στην Ουάσιγκτον.Τότε ο υπουργός Οικονομικών, Γιώργος Παπακωνσταντίνου, συναντήθηκε με τον οικονομικό σύμβουλο και υπεύθυνο μελετών του Ταμείου, Ολιβιέ Μπλανσάρ, και συμφώνησαν στους όρους και στο επιτόκιο του δανείου, που θα χορηγήσει το ΔΝΤ στην Ελλάδα.Καταρχάς, όπως αναφέρει το δημοσίευμα των Νέων, το δάνειο που θα λάβει η Ελλάδα θα είναι ισόποσο με 40 δισεκατομμύρια ευρώ, αλλά θα δοθεί σε τουλάχιστον δύο δόσεις. Το επιτόκιο θα είναι 4,4%, αρκετά υψηλό δηλαδή, αν και τόσο προέβλεπε και το σχέδιο Ρεν για την ευρωπαϊκή βοήθεια που μπλόκαρε η Γερμανία.Σε αντιστάθμισμα, το Διεθνές Νομισματικό Ταμείο ζητά μια σειρά από μέτρα που επί της ουσίας θα φέρουν σαρωτικές αλλαγές στα εργασιακά δικαιώματα, το δημόσιο τομέα, τις συντάξεις και την υγεία. Όσον αφορά στο τρέχον έτος, το ΔΝΤ φέρεται να μην απαιτεί κανένα επιπρόσθετο δημοσιονομικό μέτρο, εκτός από αυτά προβλέπονται στο Πρόγραμμα Σταθερότητας.Τα μέτρα: Το Δημόσιο: Απαιτείται η συρρίκνωση του δημόσιου τομέα ήδη από το 2010, με την κατάργηση των θέσεων όλων των συμβασιούχων του δημόσιου και του ευρύτερου δημόσιου τομέα χωρίς καμία εξαίρεση, ενδεχομένως δε και με κατάργηση μόνιμων οργανικών θέσεων του Δημοσίου. Οι συντάξεις: Αύξηση του ορίου συνταξιοδότησης κατά 2 έτη άμεσα και κατά 5 έτη σε βάθος χρόνου, μείωση του ποσοστού αναπλήρωσης οριζόντια, αλλά και πλήρης κάλυψη του πληθυσμού που διάγει στα όρια της φτώχειας.Η Υγεία: Πλήρης αναμόρφωση του συστήματος υγείας, με στόχο την ταχύρρυθμη εξοικονόμηση πολλών δισ. ευρώ. Αγορά εργασίας: Μείωση της αποζημίωσης σε περίπτωση απόλυσης, απελευθέρωση ορίου απολύσεων, κατάργηση κλαδικών συμβάσεων και αντικατάσταση με τοπικά σύμφωνα απασχόλησης, σύνδεση αμοιβών- παραγωγικότητας (σ.σ. μείωση μισθών στον ιδιωτικό τομέα), περιορισμός διάρκειας των επιδομάτων ανεργίας. ΠΗΓΗ:http://www.zougla.gr/page.ashx?pid=2&aid=116190&cid=6
Κάλεσμα για συμμετοχή στο συλλαλητήριοτην Τρίτη 23 Μαρτίου στα ΠροπύλαιαΟι εργαζόμενοι στο Δημόσιο συνεχίζουμε τον αγώναΗ Α.Δ.Ε.Δ.Υ. μαζί με τους εργαζόμενους στον Ιδιωτικό Τομέα διοργανώνει νέο συλλαλητήριο την Τρίτη 23 Μαρτίου στις 6 το απόγευμα στα Προπύλαια.Οι εργαζόμενοι με τη μαζική συμμετοχή τους στους αγώνες στέλνουν ισχυρό μήνυμα αντίστασης στα αντικοινωνικά, άδικα και αδιέξοδα μέτρα της Κυβέρνησης και απαιτούν την άμεση ανάκλησή τους.Η Κυβέρνηση συνεχίζει την ίδια πολιτική με νέα πρόσθετα φορολογικά βάρη στους μισθωτούς και τους συνταξιούχους ενώ ετοιμάζεται για νέα επίθεση στα ασφαλιστικά δικαιώματα, με περικοπές στις συντάξεις, αυξήσεις στα όρια ηλικίας και αλλαγή του κοινωνικού χαρακτήρα της ασφάλισης.Το κεντρικό μήνυμα του αγώνα «να μην πληρώσουμε εμείς την κρίση αλλά οι έχοντες και κατέχοντες» ακούστηκε και θα ακούγεται όλο και πιο έντονα στους δρόμους.Ο αγώνας μας συνεχίζεται.Καλούμε τους συναδέλφους και τις συναδέλφισσες στο Δημόσιο να πάρουν μέρος στο συλλαλητήριο που θα πραγματοποιηθείτην Τρίτη 23 Μαρτίου 2010στις 6 το απόγευμα στα ΠροπύλαιαΚαλεί τις Ομοσπονδίες - Μέλη της να πάρουν όλα τα αναγκαία μέτρα για την επιτυχία του συλλαλητηρίου.Τα μέτρα δεν θα περάσουν.
Η κατάσταση του ΟΑΕΔ σε αριθμούς‘Οπως ενημέρωσε ο διοικητής του ΟΑΕΔ, την 1η Σεπτεμβρίου 2009 ο – ενιαίος πλέον – λογαριασμός του ΟΑΕΔ στην Τράπεζα της Ελλάδας διέθετε 406 εκατ, από τα οποία τα 305 εκατ. ήταν αποθεματικά του ΛΑΕΚ. Το τετράμηνο Σεπτέμβριος - Δεκέμβριος 2009 τα έσοδα του οργανισμού ήταν περίπου 900 εκατ., ενώ οι δαπάνες του ανήλθαν σε περίπου 1,2 δισ. ευρώ. Η συνέπεια του γεγονότος αυτού ήταν να μειωθούν τα αποθεματικά κατά 300 εκατ. και να φτάσουν τα 115 εκατ. στις 31 /12 / 2009. Να σημειωθεί ότι μόνο τον Δεκέμβριο οι δαπάνες του οργανισμού ανήλθαν σε 520 εκατ. ευρώ.Το ΙΚΑ αποδίδει στον ΟΑΕΔ σχεδόν το 68% των προϋπολογιζόμενων ποσών (1,7 δις ή 145 εκατ. το μήνα). Για το λόγο αυτό το χρέος του ΙΚΑ προς τον ΟΑΕΔ (εισφορές που έχουν παρακρατηθεί αλλά δεν έχουν αποδοθεί) εκτιμάται ότι έχει υπερβεί τα 6 δισ. ευρώ το 2009, ένα τεράστιο ποσό που αντιστοιχεί στο 2,5% του ΑΕΠ της χώρας. Να σημειωθεί ότι στα τέλη του 2003 το χρέος αυτό ήταν σχεδόν 2 δις., δηλαδή τριπλασιάστηκε μέσα στα τελευταία 6 χρόνια.1+2 λόγοι για την κατάσταση του ΟΑΕΔΌπως σημείωνε χτες ο κ. Κικίλιας, ένας και δύο λόγοι φταίνε για την τραγική κατάσταση του Οργανισμού.Ο ουσιαστικός λόγος είναι ότι υλοποιήθηκαν προγράμματα χωρίς την εξασφάλιση των απαιτούμενων πόρων. Χαρακτηριστικές περιπτώσεις είναι τα προγράμματα stage που κόστισαν στον ΟΑΕΔ περί τα 250 εκατ. ευρώ, το επίδομα της μητρότητας που στοιχίζει ετησίως 150 εκατ. ευρώ, αλλά και η ρύθμιση του 2008 για την Ολυμπιακή, όπου επίσης δεν προβλέπονται οι αναγκαίοι πόροι για την ειδική επιδότηση ανεργίας που εκτιμάται ότι θα απαιτήσει 80-100 εκατ. ευρώ εντός του 2010.‘Ενας ακόμη λόγος είναι, σύμφωνα με τον διοικητή του ΟΑΕΔ, ότι δεν υπήρξε στο παρελθόν καμία πρόνοια και κανένας σχεδιασμός για το κύμα της αυξανόμενης ανεργίας στη σημερινή κρίση. Οι 250-60 χιλ. αυτή τη στιγμή επιδοτούμενοι άνεργοι κοστίζουν στον Οργανισμό περί τα 140-150 εκατ. ευρώ το μήνα. Ας σημειωθεί πως η αύξηση των επιδοτούμενων ανέργων αγγίζει το 20-30% σε μηνιαία βάση.Επιπλέον, υπήρξε μεγάλη αμέλεια και καθυστέρηση για την διεκδίκηση πόρων ύψους 220 εκατ. ευρώ για προγράμματα του Γ’ ΚΠΣ που έχουν υλοποιηθεί και έχουν αποπληρωθεί από τα διαθέσιμα του ΟΑΕΔ, αλλά δεν έχουν εισρεύσει οι αντίστοιχοι πόροι . Στην ίδια ενότητα εντάσσεται και προγράμματα προυπολογισμού περίπου 450 εκατ. τα οποία υλοποιούνται, καταβάλλονται οι σχετικές δαπάνες αλλά δεν είχαν ενταχθεί στο ΕΣΠΑ. Μια από τις επιπτώσεις είναι ότι το ΕΣΠΑ του Υπ. Εργασίας παρουσιάζει μια απορρόφηση τα τρία τελευταία χρόνια που κυμαίνεται από 1-3 τοις χιλίοις, με άμεσο κίνδυνο να χαθούν περίπου 300 εκατ. από τους διαθέσιμους κοινοτικούς πόρους, λόγω των σχετικών κοινοτικών κανονισμών.Φωτεινή Πούληfoteini@reporter.grΠηγή:http://www.e-espa.gr/forum/viewtopic.php?f=22&t=663
Ο Ο.Α.Ε.Δ. προτίθεται να καλύψει μία (1) κενή Οργανική θέση μόνιμου διοικητικού προσωπικού Κλάδου ΔΕ Δ/κου-Λογιστικού για στελέχωση υπηρεσίας του ΚΠΑ 2 Πειραιά με μετάταξη υπαλλήλων από Υπουργεία ή Ν.Π.Δ.Δ. ή άλλες Δημόσιες Υπηρεσίες, σύμφωνα με τις διατάξεις του αρθ. 71, 73 και 74 του Ν. 3528/2007, καθώς και υπαλλήλων Κρατικών Νομικών Προσώπων Ιδιωτικού Δικαίου και ΔΕΚΟ μη εισηγμένων στο Χρηματιστήριο και στις οποίες το Δημόσιο κατέχει την πλειοψηφία του μετοχικού τους κεφαλαίου (σύμφωνα με τις διατάξεις του αρθ. 6 του ν. 3613/2007, ύστερα από γνώμη του Υπηρεσιακού Συμβουλίου του φορέα υποδοχής (Ο.Α.Ε.Δ.) - Δικαίωμα υποβολής αιτήσεων έχουν όσοι έχουν συμπληρώσει πενταετή υπηρεσία από το διορισμό τους ή από προηγούμενη μετάταξη με αυτές τις διατάξεις ή άλλες ειδικές διατάξεις με εξαίρεση τις διατάξεις που προβλέπουν τη μετάταξη σε παραμεθόριες περιοχές ή αμοιβαία μετάταξη υπαλλήλων (σχετ. Ν. 3801/4.9.2009) - Για το λόγο αυτό ύστερα και από την αρ. Β 108334/23.2.2010 βεβαίωση της Δ/νσης των Οικονομικών μας υπηρεσιών, σχετικά με την ύπαρξη πίστωσης για τη σχετική δαπάνη μισθοδοσίας, καλεί τους υπαλλήλους που ενδιαφέρονται να υποβάλουν σχετική αίτηση στη Δ/νση Δ/κού, τμήμα προσωπικού της Γεν. Δ/νσης Υποστήριξης της Διοίκησης του Οργανισμού (Ταχ. Διεύθυνση Εθνικής Αντιστάσεως 8 – 17456 ΑΛΙΜΟΣ). - Τα τυπικά προσόντα για την πλήρωση της ανωτέρω θέσης με μετάταξη θα πρέπει να είναι σύμφωνα με το Π.Δ. 50/2001 (ΦΕΚ 39/Α΄) όπως τροποποιήθηκε και συμπληρώθηκε με το Π.Δ. 347/2003 (ΦΕΚ 315 Α) το Π.Δ. 44/2005 (ΦΕΚ 63 Α) και το Π.Δ. 116/2006 (ΦΕΚ 115 Α΄). - Επιπλέον για την προκηρυσσόμενη θέση με την αρ. 2251/493/11.2.2010 απόφαση του Β΄ Υπηρεσιακού Συμβουλίου του Οργανισμού και σύμφωνα με το αρθ. 71 παρ. 1 του ν. 3528/07 καθορίστηκαν πρόσθετα προσόντα προκειμένου να συνεκτιμηθούν για την κάλυψη της εν λόγω θέσης ως εξής: Προϋπηρεσία τουλάχιστον 3 ετών σε Κέντρα Προώθησης Απασχόλησης, σε θέματα ασφάλισης και επιδότησης ανεργίας. - Οι ενδιαφερόμενοι πρέπει να υποβάλλουν σε αποκλειστική προθεσμία που αρχίζει 15.3.2010 9 (ημέρα Δευτέρα) και λήγει την 15.4.2010 ( ημέρα Πέμπτη) τα παρακάτω δικαιολογητικά: 1. Αίτηση υποψηφιότητας. 2.Αναλυτικό βιογραφικό σημείωμα, με υπεύθυνη δήλωση στην οποία να βεβαιώνεται ότι τα στοιχεία που αναγράφονται στο βιογραφικό είναι αληθή. 3. Επικυρωμένα αντίγραφα τίτλων σπουδών. 4. Βεβαίωση – πιστοποιητικό Υπηρεσιακών Μεταβολών στο οποίο να φαίνεται ότι δεν τους έχει επιβληθεί πειθ. Ποινή και δεν εκκρεμεί πειθαρχική δίωξη εις βάρος τους. Ειδικότερα στην περίπτωση μετάταξης βάσει του αρθ. 6 του ν.3613/07 α) υπαλλήλων κρατικών Ν.Π.Ι.Δ. θα πρέπει να προσκομιστεί βεβαίωση του νομικού προσώπου, σχετικά με το νομικό καθεστώς που το διέπει και β) υπαλλήλων ΔΕΚΟ, θα πρέπει να προσκομιστεί βεβαίωση από την οικεία υπηρεσία, από την οποία να προκύπτει ότι δεν είναι εισηγμένη στο Χρηματιστήριο και ότι το Δημόσιο κατέχει την πλειοψηφία του μετοχικού της κεφαλαίου (σύμφωνα με την αρ. Π.Ι.Δ.Δ./Β/18.21/775/οικ. 34663/21.12.2007 εγκύκλιο του ΥΠ.ΕΣ.Δ.Δ.Α.) Τα πιστοποιητικά υπηρεσιακών μεταβολών των υποψηφίων μονίμων υπαλλήλων θα αναζητηθούν αυτεπάγγελτα από την υπηρεσία προέλευσης των υπαλλήλων σύμφωνα με την ΚΥΑ αρ. ΔΙΑΔΠ/Α/17854/10.7.2009 (ΦΕΚ 1171/τ.Β΄/11.7.2007. - Η αίτηση υποψηφιότητας κοινοποιείται ταυτόχρονα και στην υπηρεσία Διοικητικού στην οποία υπάγονται οι ενδιαφερόμενοι, Προκειμένου για υπαλλήλους ΝΠΔΔ η αίτηση κοινοποιείται υποχρεωτικά και στο εποπτεύον το νομικό πρόσωπο Υπουργείο. - Η παρούσα ανακοίνωση θα σταλεί σε όλα τα Υπουργεία προκειμένου να την κοινοποιήσουν σε όλες τις εποπτευόμενες από αυτά Υπηρεσίες και τα Νομικά Πρόσωπα Δημοσίου και Ιδιωτικού Δικαίου καθώς και ΔΕΚΟ που εποπτεύουν, καθώς και στο Υπουργείο Εσωτερικών Δημόσιας Διοίκησης και Αποκέντρωσης (Γεν. Γραμ. Δημ. Διοίκησης και Ηλεκτρονικής Διακυβέρνησης), προκειμένου να εισαχθεί στο δικτυακό του τόπο. - Η επιλογή των υπαλλήλων θα γίνει σύμφωνα με τις διατάξεις των αρθ. 71 παρ. 3 και 73 και 74 Ν.3528/07, από το Υπηρεσιακό Συμβούλιο του Οργανισμού, μετά από συνεκτίμηση των τυπικών και ουσιαστικών προσόντων των υποψηφίων. Για περισσότερες πληροφορίες οι ενδιαφερόμενοι μπορούν να απευθύνονται στο Τμήμα Προσωπικού της Δ/νσης Διοικητικού του Οργανισμού (τηλ.: 210 9989605) Ο ΔΙΟΙΚΗΤΗΣΗΛΙΑΣ ΚΙΚΙΛΙΑΣ
Έκπτωση 20% επί των εισιτηρίων προτίθεται να παράσχει το Αστικό ΚΤΕΛ Λάρισας, και 10% το Υπεραστικό ΚΤΕΛ, στους ανέργους του νομού, όπως ανακοίνωσαν σε σύσκεψη που έγινε την Κυριακή στη Νομαρχία.Η σύσκεψη πραγματοποιήθηκε στο πλαίσιο της πρωτοβουλίας της Νομαρχίας Λάρισας να πείσει τα σούπερ μάρκετ του νομού, τα αρτοποιεία, το αστικό και το υπεραστικό ΚΤΕΛ να προσφέρουν μειωμένες τιμές στα είδη τους.Από την πλευρά τους, σούπερ μάρκετ και αρτοποιεία, εκδήλωσαν την πρόθεση να στηρίξουν την πρωτοβουλία της Νομαρχίας και να ανακοινώσουν τις εκπτώσεις που θα παρέχουν ως το τέλος της εβδομάδας.Η πρωτοβουλία αναμένεται να ευνοήσει 2000 και πλέον νοικοκυριά, τα οποία έχουν ένα τουλάχιστο μέλος με κάρτα ανεργίας του ΟΑΕΔ«Η κατάσταση είναι δύσκολη, και το ξέρουμε όλοι», ανέφερε ο νομάρχης Λάρισας Λουκάς Κατσαρός, εκφράζοντας την ικανοποίηση του για την ανταπόκριση των επιχειρήσεων.«Είναι ανάγκη», συνέχισε, «να αναλάβουμε όλοι τις ευθύνες που μας αναλογούν και να στηρίξουμε ευπαθείς ομάδες, με πρώτους τους ανέργους. Εμείς ως Νομαρχία θα κάνουμε ό,τι περνά από το χέρι μας». Πηγή:http://www.naftemporiki.gr/localnews/story.asp?id=1789969
ΠΡΟΕΔΡΟΣ: ΜΠΕΖΟΣ ΚΩΣΤΑΣΑΝΤΙΠΡΟΕΔΡΟΣ: ΑΜΠΑΡΤΖΑΚΗ ΕΥΑΓ.ΓΡΑΜΜΑΤΕΑΣ :ΣΠΑΝΟΣ ΝΙΚΟΣΤΑΜΙΑΣ: ΖΩΑΚΗ ΕΛΕΥΘΕΡΙΑΜΕΛΗ:ΛΑΝΤΖΟΥΡΑΚΗ ΣΤΕΛΛΑΜΠΕΤΙΝΑΚΗΣ ΧΑΡΑΛΑΜΠΟΣΦΡΑΓΚΙΑΔΑΚΗ ΜΑΡΙΑΚΑΛΗ ΔΟΥΛΕΙΑ ΣΥΝΑΔΕΛΦΟΙ!
http://www.imerisia.gr/article.asp?catid=13115&subid=2&pubid=26095173Είναι γνωστό ότι παραλάβατε άδεια ταμεία. Πώς το εξηγείτε το γεγονός αυτό και πώς θα το διαχειριστείτε;«Ο ουσιαστικός λόγος για τη δραματική οικονομική κατάσταση του ΟΑΕΔ πηγάζει από τις κεντρικές πολιτικές επιλογές των τελευταίων ετών, κυρίως την υλοποίηση προγραμμάτων χωρίς να υπάρχει η απαραίτητη εξασφάλιση πόρων αλλά και η κατασπατάληση των διαθεσίμων σε ψευτο-προγράμματα με αποκλειστικό στόχο τον πολιτικό εκβιασμό και την κομματική ομηρεία χιλιάδων νέων και των οικογενειών τους. Παρέλαβα έναν τεράστιο Οργανισμό ο οποίος πλήρωνε σαν να είχε άπειρα αποθεματικά. Μόνο το 2009 το έλλειμμα χρήσης του ΟΑΕΔ εκτιμάται ότι έφτασε τα 600 εκατ. ευρώ. Αυτό και μόνο εξάντλησε τα όποια αποθεματικά. Εφαρμόσαμε άμεσα κανόνες και σύστημα παρακολούθησης και προγραμματισμού ταμειακών ροών σε καθημερινή βάση και ενημερώνεται τακτικά, και για πρώτη φορά, το Δ.Σ. για την οικονομική θέση του ΟΑΕΔ. Παράλληλα, έχουμε επιδοθεί σε μια εντατική προσπάθεια εντοπισμού και μείωσης της σπατάλης. Ωστόσο, η οριστική αντιμετώπιση του χρηματοδοτικού προβλήματος απαιτεί δομικές παρεμβάσεις, μεταξύ των οποίων προέχει η άμεση καταβολή των εσόδων που του αναλογούν και η αξιοποίηση της ακίνητης περιουσίας. Αλλά θα πρέπει, επίσης, να δούμε τον ουσιαστικό συντονισμό και τις μεγάλες δυνατότητες συνέργειας σε κεντρικό και περιφερειακό επίπεδο όλων των οργανισμών που παρέχουν ομοειδείς ή συμπληρωματικές υπηρεσίες στα πεδία της απασχόλησης και της κοινωνικής προστασίας».Οι άνεργοι ήδη αυξάνονται και, σύμφωνα με την πρόβλεψη του Ινστιτούτου Εργασίας της ΓΣΕΕ, θα φτάσουν τους 850.000 έως το τέλος του χρόνου. Μπορεί, και αν ναι, με τι «όπλα», να αντιμετωπίσει ο ΟΑΕΔ αυτή την κατάσταση;Ως οικονομολόγος είμαι εξαιρετικά επιφυλακτικός με κάθε είδους ποσοτική πρόβλεψη. Όλες οι ενδείξεις, όμως, δείχνουν ότι θα είναι μια πολύ δύσκολη χρονιά. Επαναλαμβάνοντας το αυτονόητο: Τις θέσεις εργασίας τις δημιουργεί η οικονομία, δηλαδή οι επιχειρήσεις. Στο πλαίσιο αυτό, τον πρώτο λόγο έχουν οι πολιτικές ενίσχυσης της πραγματικής οικονομίας, οι οποίες μπορούν να αποδώσουν μόνο υπό την προϋπόθεση της ανάσχεσης και σταθεροποίησης του πρωτοφανούς δημοσιονομικού εκτροχιασμού και των απαραίτητων δομικών αλλαγών στη θεσμική ρύθμιση της οικονομίας. Με λίγα λόγια, δημοσιονομική σταθεροποίηση, οικονομικοί θεσμοί και αναπτυξιακές πρωτοβουλίες είναι πλευρές του ιδίου τριγώνου. Οι μονομερείς επιλογές αποτελούν απλά ιδεολογήματα για τα οποία η χώρα, όπως αποδεικνύεται σήμερα, πληρώνει τεράστιο κόστος. Με αυτά τα δεδομένα, η υποχρέωση του οργανισμού είναι να παρέχει κίνητρα για την ανάσχεση της μείωσης του όγκου απασχόλησης και τη διατήρηση των θέσεων εργασίας, και για τη μεγαλύτερη δυνατή καθαρή αύξηση της απασχόλησης. Σε αυτά να προστεθεί και η αναγκαιότητα αύξησης της διαφάνειας στην σύζευξη προσφοράς και ζήτησης εργασίας, γιατί υπάρχουν από τη μια μεριά κενές θέσεις εργασίας και από την άλλη άνεργοι, και στο επίπεδο αυτό η απόδοση του Οργανισμού απέχει πολύ από το να είναι ικανοποιητική.Τα προγράμματαΠοια προγράμματα σχεδιάζετε να θέσετε, κατά προτεραιότητα, σε εφαρμογή και από πότε;Σε πρώτη φάση ήδη έχουμε σχεδιάσει τέεσσερα μεγάλα προγράμματα: α) Επιδότησης των ασφαλιστικών εισφορών για 60.000 ανέργους με έναρξη της υλοποίησης αμέσως μετά την αναγκαία νομοθετική ρύθμιση. β) Διαρθρωτικής προσαρμογής για την ανάσχεση των απολύσεων. γ) Κοινωφελούς και κοινωνικής εργασίας. γ) Τοπικών ολοκληρωμένων παρεμβάσεων. Η έναρξη υλοποίησης εξαρτάται από τις συνεννοήσεις με την Ευρωπαϊκή Επιτροπή και μια σειρά διοικητικών ρυθμίσεων, αλλά καταβάλλεται κάθε προσπάθεια να αρχίσουν εντός του επόμενου τριμήνου. Προσπαθούμε να κάνουμε σε μερικές εβδομάδες ότι έπρεπε να έχει γίνει τα τελευταία τρία χρόνια. Η χρηματοδότηση των προγραμμάτων αυτών έχει σχεδιαστεί να γίνει με κοινοτικούς πόρους αλλά και μέσω της αξιοποίησης του χρέους του ΙΚΑ προς τον ΟΑΕΔ. Θα αξιοποιηθούν, επίσης, διαθέσιμοι πόροι που έχουν μείνει παντελώς αδρανείς τα τελευταία χρόνια, και κινδυνεύουμε να χάσουμε σχεδόν 300 εκατ. κοινοτικούς πόρους. Το μεγάλο μας πρόβλημα σήμερα είναι η πρωτοφανής αναξιοπιστία της χώρας έναντι των κοινοτικών αρχών. Η προηγούμενη πολιτική ηγεσία του υπουργείου Εργασίας και του ΟΑΕΔ υποσχέθηκε τα πάντα και δεν τήρησε απολύτως καμία δέσμευση. Σε αυτή τη φάση βρισκόμαστε σε συνεννοήσεις με την Ευρωπαϊκή Επιτροπή. Το πρώτο βήμα είναι να τους πείσουμε με πράξεις ότι η χώρα μας μπορεί να είναι αξιόπιστη και να τηρεί τις δεσμεύσεις της. Εκτιμώ ότι από κοινοτικές πηγές ο ΟΑΕΔ θα μπορέσει να αξιοποιήσει περίπου 400-600 εκατ. ευρώ.Πώς ακριβώς θα γίνει ο συμψηφισμός των απαιτήσεών σας (6 δισ. ευρώ) από το ΙΚΑ;«Το χρέος του ΙΚΑ προς τον ΟΑΕΔ εκτιμάται ότι έχει υπερβεί σήμερα τα 6 δισ. ευρώ, από 2 δισ. ευρώ στα τέλη του 2003. Στο πλαίσιο αυτό σκεφτήκαμε να χρησιμοποιήσουμε το χρέος αυτό για να χρηματοδοτήσουμε την απασχόληση μέσω της επιδότησης των ασφαλιστικών εισφορών που στη χώρα μας φτάνουν το 45%-50% του κόστους εργασίας. Οι επιδοτούμενες εισφορές δεν θα καταβάλλονται από τον ΟΑΕΔ στο ΙΚΑ σε 'ρευστό', αλλά θα μειώνεται αντίστοιχα το χρέος του. Δηλαδή, αν επιδοτηθούν εισφορές ύψους π.χ. 1 δισ. ευρώ, το χρέος του ΙΚΑ προς τον ΟΑΕΔ θα μειωθεί κατά 1 δισ. ευρώ. Μέσω αυτής της χρηματοοικονομικής ρύθμισης δεν επιβαρύνονται τα δημόσια οικονομικά, η άμεση ταμειακή επιβάρυνση του ΙΚΑ είναι μηδαμινή (μόνο οι παροχές σε είδος και χρήμα για όσους από τους επιδοτούμενους αρρωστήσουν) και η αύξηση του αναλογιστικού του χρέους ως προς τις αντίστοιχες συντάξεις για τις εισφορές που δεν καταβλήθηκαν σε ρευστό συμψηφίζεται σε όρους παρούσας αξίας με τη μείωση του συνολικού του χρέους.Αν οι επιχειρήσεις ανταποκριθούν -αυτό είναι το κρίσιμο στοιχείο- μπορούμε να το επαναλαμβάνουμε κάθε χρόνο, δηλ. 250.000 νέες θέσεις εργασίας σε 4 χρόνια, χωρίς να χρησιμοποιηθεί... ρευστό χρήμα.Υπάρχει πρόβλεψη να εφαρμοστούν με νέους όρους στον ιδιωτικό τομέα προγράμματα απόκτησης εργασιακής εμπειρίας -stage- και από πότε;Ο τρόπος που η προηγούμενη κυβέρνηση χρησιμοποίησε τα προγράμματα αυτά συμπυκνώνουν όλη την παθογένεια του πολιτικού συστήματος. Οι πρώτες ψιχάλες, βέβαια, έπεσαν επί κυβερνήσεων ΠΑΣΟΚ, αλλά τα τελευταία έξι χρόνια εξελίχθηκαν σε πραγματική καταιγίδα. Στους δικούς μας σχεδιασμούς περιλαμβάνονται ολιστικού τύπου παρεμβάσεις που θα συνδυάζουν την επαγγελματική κατάρτιση, την εργασιακή εμπειρία και την επιδότηση της απασχόλησης, με προτεραιότητα στους κλάδους της πράσινης οικονομίας.Χρειάζεται ριζική αναθεώρηση στην ασφάλιση εργασίαςΗ αύξηση του επιδόματος ανεργίας περιλαμβάνεται στην πολιτική του ΟΑΕΔ φέτος ή θα εξαντληθεί η συνεισφορά των παθητικών μέτρων στην έκδοση του εκπτωτικού κουπονιού για τους άνεργους;«Καταρχήν δεν έχει οριστικοποιηθεί ακόμη το τελικό σχήμα της εκπτωτικής κάρτας, που αποτελεί μια πρωτοβουλία του υπουργού Εργασίας. Ως προς το επίδομα ανεργίας, είναι μη ικανοποιητικό, όχι μόνο ως προς το ύψος αλλά και ως προς τη διάρκεια καταβολής. Έχουμε δεσμευτεί να φτάσει το 70% του βασικού μισθού σε βάθος τετραετίας. Το σύστημα ασφάλισης από την ανεργία, ωστόσο, είναι ουσιαστικά το ίδιο εδώ και? μισό αιώνα και χρειάζεται ριζική αναθεώρηση.
Ξεκινά σήμερα το πρόγραμμα ‘’Συμμετέχω’’ που θα δώσει τη δυνατότητα στους ανέργους να αγοράζουν διάφορα προϊόντα πάνω από 20% φθηνότερα. Ωστόσο, οι μεγάλες αλυσίδες super markets αρνήθηκαν να συμμετάσχουν στο πρόγραμμα, όπως και οι συγκοινωνιακές εταιρίες. Αυτήν και άλλες δύο δράσεις για τους καταναλωτές, παρουσίασε σήμερα, Παγκόσμια Ημέρα Καταναλωτή, η ΕΣΕΕ σε κοινή συνέντευξη Τύπου με ΓΣΕΒΕΕ, υπουργείο Εργασίας και ΟΑΕΔ.‘’Συμμετέχω’’Το πρόγραμμα ‘’Συμμετέχω’’ ξεκίνησε ως ιδέα του υπουργού Εργασίας, κ. Α. Λοβέρδου και πραγματοποιήθηκε με τη συνεργασία του ΟΑΕΔ και τη συμμετοχή των ΕΣΕΕ και ΓΣΕΒΕΕ. Συγκεκριμένα, πρόκειται για πρόγραμμα αύξησης της αγοραστικής σύναμης των ανέργων με ιδιαίτερα απλή διαδικασία. Τα καταστήματα που συμμετέχουν – κυρίως ένδυσης, υπόδησης, καταστήματα τροφίμων της γειτονιάς - προσφέρουν ειδικές τιμές, ήτοι έκπτωση τουλάχιστον 20%, στους καταναλωτές με απλή επίδειξη της κάρτας ανέργων, χωρίς επιβαρύνσεις logistics.Στο πρόγραμμα δεν συμμετέχουν τα super markets και οι εταιρίες που δραστηριοποιούνται στις συγκοινωνίες. Ο λόγος είναι πως ο αριθμός των ανέργων με κάρτα είναι μεγάλος, οπότε και η εμπορική κίνηση θα ήταν τεράστια. Ωστόσο, ορισμένα super markets συμμετέχουν με προσφορές σε ειδικές κατηγορίες, όπως ‘’συνδυασμό’’ ανέργων και πολυτέκνων. Επειδή το ‘’Συμμετέχω’’ πραγματοποιείται στο πλαίσιο της εταιρικής κοινωνικής ευθύνης, το υπουργείο δεν μπορεί να πιέσει τις κρατικές εταιρίες – π.χ. ΟΑΣΑ – να συμμετέχουν, όπως ξεκαθάρισε ο κ. Λοβέρδος.Παρουσιάζοντας το πρόγραμμα, ο πρόεδρος της ΕΣΕΕ, κ. Β. Κορκίδης ανέφερε πως στόχος της Συνομοσπονδίας είναι η επέκταση του προγράμματος και σε άλλες κοινωνικές και εργασιακές ομάδες. Σημειωτέον πως αν και το πρόγραμμα έχει σχεδιαστεί αρχικά για το 2010, ενδέχεται να αποκτήσει μονιμότερο χαρακτήρα, αναλόγως και της ανταπόκρισης των καταστημάτων.‘’Ταμειακές παντού, αποδείξεις απ΄όλους’’Ο κ. Κορκίδης παρουσίασε και την καμπάνια της ΕΣΕΕ, ‘’Ταμειακές παντού, αποδείξεις απ’όλους’’, προκειμένου, όπως τόνισε, να δείξει η Συνομοσπονδία ενεργητικό και όχι παθητικό ρόλο στην κρίση. Τόνισε ότι ''το εμπόριο δεν πρέπει να γίνει δάσος φοροδιαφυγής'', και πως ο καταναλωτής πρέπει να ζητά αποδείξεις και να θυμάται πως στο εμπόριο απασχολούνται 800.000 άτομα.Απορρόφηση του ΦΠΑΜια ακόμα δράση της ΕΣΕΕ που ξεκινά σήμερα, είναι και η απορρόφηση της αύξησης του ΦΠΑ, όπως έχει καλέσει τους εμπόρους να κάνουν. Ο κ. Κορκίδης, τόνισε πως ''ο καταναλωτής δεν μπορεί ν’αντέξει άλλη ανατίμηση''. Ο ίδιος παραδέχθηκε πως οι μικρομεσαίες επιχειρήσεις εκ των πραγμάτων θα το έκαναν, αλλά στόχος ήταν να συμπαρασυρθούν και οι πολυεθνικές αλυσίδες, όπου όπως είπε η ανταπόκριση είναι θετική. Φωτεινή ΠούληΠΗΓΗ:http://www.reporter.gr Αναρτήθηκε από
Η Εκτελεστική Επιτροπή της Α.Δ.Ε.Δ.Υ. με την εκτίμηση ότι οι αρνητικές εξελίξεις σε βάρος των εργαζομένων και των συνταξιούχων, των ανέργων, έχουν συνέχεια αφού τα σενάρια περί απολύσεων αλλά και ανατροπής των ασφαλιστικών – συνταξιοδοτικών δικαιωμάτων (όσων έχουν απομείνει) πυκνώνουν και τροφοδοτούνται από την Κυβέρνηση, αποφάσισε πέρα από το αυριανό συλλαλητήριο (16/3/2010):•1. Την πραγματοποίηση στις αρχές της επόμενης εβδομάδας (Τρίτη 23/3/2010) νέου απογευματινού συλλαλητηρίου.•2. Τη συνέχεια με νέα απεργιακή κινητοποίηση που ο χρόνος πραγματοποίησης προσδιορίζεται το αμέσως επόμενο διάστημα.Το συνδικαλιστικό κίνημα με ενότητα, δυναμική, αποφασιστικότητα, κλιμακώνει τις αγωνιστικές και απεργιακές κινητοποιήσεις για δικαιώματα, για προστασία κατακτήσεων και αποκατάσταση όσων έχουν αφαιρεθεί στο εισοδηματικό, εργασιακό, ασφαλιστικό κεφάλαιο ζωής των εργαζομένων.
Η Εκτελεστική Επιτροπή της Α.Δ.Ε.Δ.Υ. χαιρετίζει τη μαζική συμμετοχή των εργαζομένων στη γενική απεργία της 11ης Μαρτίου 2010 καθώς και τη συμμετοχή στις μεγαλειώδεις απεργιακές συγκεντρώσεις.Οι εργαζόμενοι με τη μαζική συμμετοχή τους στους αγώνες στέλνουν ισχυρό μήνυμα αντίστασης στα αντικοινωνικά, άδικα και αδιέξοδα μέτρα της Κυβέρνησης και απαιτούν την άμεση απόσυρσή τους.Το κεντρικό μήνυμα του αγώνα «να μην πληρώσουμε εμείς την κρίση αλλά οι έχοντες και κατέχοντες» ακούστηκε και θα ακούγεται όλο και πιο έντονα στους δρόμους.Ο αγώνας μας συνεχίζεται και θα συνεχιστεί με όλες τις μορφές δράσης.Καλούμε τους συναδέλφους και τις συναδέλφισσες στο Δημόσιο να πάρουν μέρος στο συλλαλητήριο που θα πραγματοποιηθεί την Τρίτη 16 Μαρτίου 2010 ημέρα συνεδρίασης του ECOFIN στις 6 το απόγευμα στα Προπύλαια.Η Α.Δ.Ε.Δ.Υ. στηρίζει τις κινητοποιήσεις των Ομοσπονδιών που πραγματοποιούνται και θα πραγματοποιηθούν.Η Ε.Ε. της Α.Δ.Ε.Δ.Υ. θα συνεδριάσει τη Δευτέρα 15 Μαρτίου 2010 για να προσδιορίσει τα επόμενα αγωνιστικά βήματα.Τα μέτρα δεν θα περάσουν.
ΑΠΟΤΕΛΕΣΜΑΤΑ ΕΚΛΟΓΩΝ ΤΟΥ ΣΥΛΛΟΓΟΥ ΥΠΑΛΛΗΛΩΝ ΟΑΕΔ ΚΡΗΤΗΣ
Παραθέτω τα αποτελέσματα με αλφαβητική σειρά, καθώς δεν γνωρίζω τη σειρά εκλογής.ΓΙΑ ΤΟ Δ.Σ. ΕΚΛΕΓΟΝΤΑΙ ΟΙ:ΑΜΠΑΡΤΖΑΚΗ ΕΥΑΖΩΑΚΗ ΕΛΕΥΘΕΡΙΑΛΑΝΤΖΟΥΡΑΚΗ ΣΤΕΛΛΑΜΠΕΖΟΣ ΚΩΣΤΑΣΜΠΕΤΙΝΑΚΗΣ ΧΑΡΑΛΑΜΠΟΣΣΠΑΝΟΣ ΝΙΚΟΣΦΡΑΓΚΙΑΔΑΚΗ ΜΑΡΙΑ Η συγκρότηση του Δ.Σ. θα γίνει την Τετάρτη, 17 Μαρτίου 2010.ΩΣ ΑΝΤΙΠΡΟΣΩΠΟΙ ΣΤΗΝ ΟΜΟΣΠΟΝΔΙΑ ΕΚΛΕΓΟΝΤΑΙ ΟΙ:ΑΜΠΑΡΤΖΑΚΗ ΕΥΑΔΑΓΚΩΝΑΚΗΣ ΓΕΩΡΓΙΟΣΜΠΕΖΟΣ ΚΩΣΤΑΣΜΠΕΤΙΝΑΚΗΣ ΧΑΡΑΛΑΜΠΟΣΣΠΑΝΟΣ ΝΙΚΟΣΚΑΛΗ ΕΠΙΤΥΧΙΑ ΣΕ ΟΛΟΥΣ ΚΑΙ ΕΙΔΙΚΑ ΣΤΙΣ ΝΕΕΣ ΣΥΝΑΔΕΛΦΟΥΣ ΦΡΑΓΚΙΑΔΑΚΗ ΜΑΡΙΑ ΚΑΙ ΛΑΝΤΖΟΥΡΑΚΗ ΣΤΕΛΛΑ! Αναρτήθηκε από
Στο 10,2% η ανεργία το Δεκέμβριο, σύμφωνα με την ΕΣΥΕ
Στο 10,2% διαμορφώθηκε το Δεκέμβριο το ποσοστό ανεργίας έναντι 8,9% το Δεκέμβριο 2008 και 10,6% το Νοέμβριο 2009, όπως ανακοίνωσε η ΕΣΥΕΤο σύνολο των απασχολουμένων κατά το Δεκέμβριο 2009 εκτιμάται ότι ανήλθε σε 4.457.657 άτομα. Οι άνεργοι ανήλθαν σε 505.110 άτομα, ενώ ο οικονομικά μη ενεργός πληθυσμός ανήλθε σε 4.323.071 άτομα.Οι απασχολούμενοι μειώθηκαν κατά 5.730 άτομα σε σχέση με το Δεκέμβριο του 2008 (μείωση 0,1%) και κατά 6.573 άτομα σε σχέση με τον Νοέμβριο του 2009 (μείωση 0,1%).Οι άνεργοι αυξήθηκαν κατά 70.961 άτομα σε σχέση με το Δεκέμβριο του 2008 (αύξηση 16,3%) και μειώθηκαν κατά 26.843 άτομα σε σχέση με τον Νοέμβριο του 2009 (μείωση 5,0%).Πηγή: www.naftemporiki.gr Αναρτήθηκε από
Έντονο κτηριακό πρόβλημα αντιμετωπίζει το ΚΠΑ Μενιδίου
Έντονο κτηριακό πρόβλημα αντιμετωπίζει το ΚΠΑ Μενιδίου. Το ζήτημα έχει επισημανθεί επανειλημμένως από τους υπαλλήλους της υπηρεσίας. Η Π.Ε.Υ. ενημέρωσε τη Διοίκηση. Η λύση, ωστόσο, πρέπει να δοθεί άμεσα, μιας και οι συνάδελφοι αντιμετωπίζουν πρόβλημα υγιεινής και ασφάλειας. Ανάλογο πρόβλημα αντιμετωπίζουν και άλλες υπηρεσίες, όπως για παράδειγμα η Τ.Υ. Καισαριανής. Εκεί, ωστόσο, αναζητείται ήδη κτήριο για δημιουργία ΚΠΑ2. Αναρτήθηκε από
ΑΔΕΔΥ ΓΙΑ ΤΗΝ ΑΠΕΡΓΙΑ 11-3-2010
ΟΛΟΙ ΜΑΖΙ ΣΥΝΕΧΙΖΟΥΜΕ ΤΟΝ ΑΓΩΝΑΑΠΕΡΓΟΥΜΕ ΤΗΝ ΠΕΜΤΗ 11 ΜΑΡΤΙΟΥ 2010ΝΑ ΜΗΝ ΠΛΗΡΩΣΟΥΜΕ ΕΜΕΙΣ ΤΗΝ ΚΡΙΣΗΝα μην περάσουν τα αντιλαϊκά μέτραOXI ΣΤΑ ΑΔΙΚΑ ΚΑΙ ΑΝΤΙΚΟΙΝΩΝΙΚΑ ΜΕΤΡΑΜπροστά στην κατάρρευση ενός φθαρμένου και χρεοκοπημένου συστήματος, η πολιτική τάξη πραγμάτων χρεοκοπεί τη ζωή των μισθωτών και των συνταξιούχων.Η στοχοποίηση και θυματοποίηση των Δημοσίων Υπηρεσιών και των Δημοσίων Υπαλλήλων με τη συνοδεία ενός άθλιου προπαγανδιστικού, τρομοκρατικού λαϊκισμού, που θέλει ράκη τους Δημοσίους Υπαλλήλους, οδηγεί σε διάλυση τις Δημόσιες Υπηρεσίες.Οι Δημόσιες Υπηρεσίες, που ήταν δύναμη ανόρθωσης της χώρας σε δύσκολες στιγμές, αντί να αναδιοργανωθούν σε σύγχρονες και υγιείς βάσεις για τη διασφάλιση βασικών δημοσίων αγαθών στο κοινωνικό σύνολο, συμβάλλοντας στην έξοδο από την κρίση, καταβαραθρώνονται.Τα κυβερνητικά μέτρα εξαθλιώνουν τους πιο χαμηλούς μισθούς σε όλη την Ευρώπη οδηγώντας σε παρατεταμένη ύφεση και ανεργία.Τα άδικα και μονομερή μέτρα που η Κυβέρνηση με τη διαδικασία του επείγοντος προώθησε για ψήφιση από τη Βουλή είναι πρωτοφανή για κάθε πολίτη.Το πρόγραμμα της κυβέρνησης περιλαμβάνει κατακόρυφη μείωση των αποδοχών των δημοσίων υπαλλήλων, ανατροπή του ασφαλιστικού συστήματος και αύξηση των ορίων ηλικίας, κατάργηση των Συλλογικών Συμβάσεων στις ΔΕΚΟ, πάγωμα των προσλήψεων στο Δημόσιο, ελαστικές σχέσεις εργασίας, ιδιωτικοποιήσεις της Κρατικής περιουσίας, νέα φορολογικά βάρη, πάγωμα και μείωση των συντάξεων, περιορισμό του προγράμματος δημοσίων επενδύσεων.Για όλους υπάρχει μείωση εισοδήματος• Μέσα από το πάγωμα των αυξήσεων, από την κατά 12% μείωση των επιδομάτων, από την περικοπή κατά 30% στο δώρο του Πάσχα, στο επίδομα αδείας, στο δώρο των Χριστουγέννων, μέσα από το πάγωμα των συντάξεων. Τη διετία 2009 – 2010 οι αποδοχές μας θα μειωθούν από 20% έως 30%.• Για όλους υπάρχουν πρόσθετα φορολογικά βάρη, μέσα από την αύξηση του ΦΠΑ, των έμμεσων φόρων και ιδιαίτερα των καυσίμων αλλά και το ποινολόγιο του αφορολόγητου των 12.000 ευρώ.• Για όλους θα υπάρξουν αρνητικές επιπτώσεις από τον περιορισμό των ασφαλιστικών δικαιωμάτων μας. Τα μέτρα της Κυβέρνησης για το ασφαλιστικό περιορίζουν όλες τις κατακτήσεις των εργαζομένων. Μετατρέπουν το χαρακτήρα της ασφάλισης από κοινωνικό και διανεμητικό σε κεφαλαιοποιητικό και ατομικό. Μειώνουν τις συντάξεις, αυξάνουν τα όρια ηλικίας.• Η Κυβέρνηση ανακοίνωσε ότι θα υλοποιήσει άμεσα την απόφαση του ΔΕΚ για εξίσωση των ορίων ηλικίας για τις γυναίκες. Έχει αναλάβει δεσμεύσεις στα πλαίσια του προγράμματος σταθερότητας και ανάπτυξης.• Η άρνηση της Κυβέρνησης να επιχορηγήσει το Τ.Π.Δ.Υ, θα οδηγήσει τελικά το ταμείο σε κατάρρευση.• Η άρνηση της Κυβέρνησης να επιχορηγήσει τον ΟΠΑΔ και να καλύψει τις ανάγκες της υγειονομικής μας περίθαλψης, θα έχει ως αποτέλεσμα την καταγγελία των συμβάσεων με τους γιατρούς και τους φαρμακοποιούς και την παραπέρα υποβάθμιση της υγειονομικής μας περίθαλψης.• Η υποχρηματοδότηση των Δημοσίων Υπηρεσιών και ο περιορισμός των προσλήψεων θα οδηγήσουν στις ιδιωτικοποιήσεις Δημοσίων ΥπηρεσιώνΑγωνιζόμαστε για να μην πληρώσουν τα βάρη της κρίσης οι εργαζόμενοιΤΟ ΑΔΙΕΞΟΔΟ ΕΧΕΙ ΑΙΤΙΑ:• Φοροδιαφυγή, εισφοροδιαφυγή• Ιδιωτικοποιήσεις, αποκρατικοποιήσεις, σκάνδαλα• Κερδοσκοπικά, χρηματιστηριακά, δομημένα παιχνίδια• Υποταγή δημοσίων πολιτικών, δημοσίων επενδύσεων στα συμφέροντα της ελίτ, αντί των κοινωνικών και αναπτυξιακών αναγκών της χώρας• Συρρίκνωση δημόσιων αγαθών, κοινωνικών δαπανών, υπηρεσιών και δικαιωμάτων• Ασυδοσία κεφαλαίου και τραπεζιτώνΔΙΕΚΔΙΚΟΥΜΕΜια πολιτική που δεν θα μειώνει τα εισοδήματα, που δεν θα ρίχνει στις πλάτες μας νέα φορολογικά βάρη, που δεν θα συρρικνώνει τα ασφαλιστικά και κοινωνικά μας δικαιώματα και δεν θα οδηγεί σε ύφεση και ανεργία.ΑΓΩΝΙΖΟΜΑΣΤΕ ΕΝΑΝΤΙΑ• Στην ακρίβεια και την ασυδοσία της αγοράς• Στην ανεργία και τις χιλιάδες απολύσεις σε ιδιωτικό και δημόσιο τομέα• Στη φτώχεια και τη χρεοκοπία της ζωής των πολλών προς όφελος των κερδών των λίγων, στο φθαρμένο κλεπτοκρατικό σύστημαΑΠΕΡΓΟΥΜΕ ΤΗΝ ΠΕΜΠΤΗ 11 ΜΑΡΤΙΟΥ• Για πραγματικές αυξήσεις• Για στήριξη των ασφαλιστικών ταμείων του Τ.Π.Δ.Υ. και του ΟΠΑΔ• Για να μην υλοποιηθεί η απόφαση του ΔΕΚ• Για δίκαιο φορολογικό σύστημα• Για αύξηση των θέσεων εργασίας, πλήρη και σταθερή εργασία, μόνιμη και ενιαία σχέση εργασίας στο δημόσιο, κάλυψη των πάγιων και διαρκών αναγκών.ΑΠΕΡΓΟΥΜΕ ΓΙΑ ΝΑ ΜΗΝ ΠΕΡΑΣΟΥΝ ΤΑ ΑΝΤΙΛΑΪΚΑ ΜΕΤΡΑΓΙΑ ΝΑ ΜΗΝ ΑΞΙΟΠΟΙΗΘΕΙ Η ΚΡΙΣΗ ΓΙΑ ΤΗΝ ΙΣΟΠΕΔΩΣΗ ΤΩΝ ΔΙΚΑΙΩΜΑΤΩΝ ΜΑΣΌχι άλλο αίμα για τις αγορές, τους Τραπεζίτες, και τις πολυεθνικέςΣυνεχίζουμε και κλιμακώνουμε όλοι μαζί τον αγώνα μαςΔίνουμε νέα προοπτική ενότητας και δύναμηςΌλοι στον αγώναΤα μέτρα δεν θα περάσουν
ΑΠΑΝΤΗΣΗ ΥΠΟΥΡΓΟΥ ΕΡΓΑΣΙΑΣ κ. Α. ΛΟΒΕΡΔΟΥ ΣΕ ΕΠΙΚΑΙΡΗ ΕΡΩΤΗΣΗ ΣΤΗ ΒΟΥΛΗ - ΟΑΕΔ
ΥΠΟΥΡΓΕΙΟ ΕΡΓΑΣΙΑΣΚΑΙ ΚΟΙΝΩΝΙΚΗΣ ΑΣΦΑΛΙΣΗΣΓΡΑΦΕΙΟ ΤΥΠΟΥΔελτίο ΤύπουΑΝΔΡΕΑΣ ΛΟΒΕΡΔΟΣ (Υπουργός Εργασίας και Κοινωνικής Ασφάλισης):Ευχαριστώ κύριε Πρόεδρε.Κύριοι συνάδελφοι, δεν φαντάζεστε πόσο χάρηκα με την ερώτηση αυτή, δεν φαντάζεστε πόσο χάρηκα με την πρωτοβουλία μιας Βουλευτή, της κυρίας Φαρμάκη, κύριε Πρόεδρε, να ρωτήσει τι γίνεται με δύο διαγωνισμούς μέσα από τους οποίους ορισμένα άτομα με αναπηρίες θα βρουν δουλειά. Ο ένας προκηρύχθηκε τον Ιούνιο του 2008 για το Δημόσιο Τομέα και ο άλλος το Νοέμβριο του 2008 για τον Ιδιωτικό Τομέα.Και έρχεται η κυρία συνάδελφος δύο χρόνια μετά και λέει τι θα γίνει, προφανώς για να ενημερώσει μετά το ερώτημά της τους πολίτες, που θα την πιέζουν ως προς αυτό το θέμα. Παίρνω μία απάντηση από τις υπηρεσίες του ΟΑΕΔ και το πρώτο πράγμα, μόλις τη διαβάζω, είναι να έχω την ανάγκη να ζητήσω περαιτέρω πληροφορίες. Διοικητής του ΟΑΕΔ είναι ότι το καλύτερο υπάρχει αυτή τη στιγμή στο σχετικό τομέα ο κύριος Ηλίας Κικίλιας, τον οποίον ενέκρινε η Βουλή και μάλιστα με πάρα πολλούς επαίνους. Δεν τον πήρα τηλέφωνο κυρία και κύριοι συνάδελφοι, επίτηδες, δε ζήτησα περαιτέρω ενημέρωση, επίτηδες, για να απαντήσω στηριγμένος μόνο στην Υπηρεσία και να εκδηλώσω στην Εθνική Αντιπροσωπεία τη ντροπή μου για την κατάσταση αυτή.Δύο χρόνια, λοιπόν, μετά ο ΟΑΕΔ απαντά και κυρία συνάδελφε διά της φωνής μου σας μεταφέρω την υπηρεσιακή απάντηση: Σε ότι αφορά το διαγωνισμό του Ιουνίου του 2008 που αφορά το Δημόσιο Τομέα, ήδη, επειδή έχουν γίνει δεκατέσσερις σχετικές προκηρύξεις σεόλη τη Χώρα, η Κεντρική Επιτροπή απαντά στα ερωτήματα που από τις Περιφέρειες έρχονται και θα ολοκληρώσει τις απαντήσεις, απαντώντας στην τελευταία ερωτώσα Περιφερειακή Διεύθυνση Αττικής τώρα. Μετά από αυτό θα επακολουθήσουν διαδικασίες και σε ένα χρόνο από σήμερα θα υπάρξει κατάληξη! Για τον δε Ιδιωτικό Τομέα, όπου υπήρχε εμπλοκή στο ψηφιακό σύστημα, αποκαταστάθηκε η εμπλοκή και μετά από ένα χρόνο από τώρα θα υπάρξει απάντηση!Αυτά να πείτε στους ανθρώπους που σας ρωτούν και να ντραπείτε και εσείς όπως και εγώ για την κατάντια αυτού του Κράτους. Για την κατάντια ενός Κράτους που λέει «Τι ώρα είναι τώρα που υποβάλλεις το αίτημα, η εντεκάτη πρωινή του Ιουνίου τάδε δωδεκάτης Ιουνίου 2008. Έλα σε πέντε χρόνια για να πάρεις την απάντηση που θέλεις». Έτσι η Χώρα δεν προχωράει.Αυτό που εμείς θα κάνουμε, κυρία συνάδελφε, μόλις περάσουμε το Μάιο που είναι ο κάβος της αξιολόγησης της Χώρας –αν όλα πάνε καλά τις επόμενες ημέρες- για την εφαρμογή του προγράμματος σταθερότητας, για το οποίο το Υπουργείο Εργασίας πρέπει να ιδρώσει πάρα πολύ, πρέπει να συμβάλλει με όλες του τις δυνάμεις προκειμένου να καλυφθεί η υποχρέωσή του να μειώσει τις δαπάνες, τη σπατάλη στο όργιο της συναλλαγής στα φάρμακα και στις ιατρικές υπηρεσίες, να αυξήσει τα κεφάλαιά του από την αύξηση της καταβολής των εισφορών, αμέσως μετά -εάν το Μάιο τα έχουμε καταφέρει, όπως έχουμε υποσχεθεί να είμαστε μέσα στους στόχους του προγράμματος σταθερότητας της Χώρας και να αξιολογηθούμε σωστά- η πρώτη μας προτεραιότητα θα είναι να βελτιώσουμε αυτά ακριβώς : να βελτιώσουμε δηλαδή την ανικανότητα, την αναποτελεσματικότητα, την αβελτηρία και την έλλειψη ντροπής του ελληνικού δημοσίου όταν αντιμετωπίζει τους πολίτες του και ιδιαίτερα τα άτομα με αναπηρία.Κύριε Πρόεδρε, κάναμε μία αρχή ως Κυβέρνηση, που έχουμε την πολύ μεγάλη στήριξη του ελληνικού λαού, κάναμε μία αρχή. Ο κύριος Παπανδρέου έθεσε το δίλημμα της σωτηρίας της Χώρας, πήραμε τα πιο επώδυνα μέτρα, που είναι έξω από την πολιτική μας οπτική, αλλά όταν η Χώρα έχει πρόβλημα διάσωσης ιδεολογικές ή άλλες διαφορές πάνε στην άκρη.Το βασικό δίλημμα για εμάς είναι: θα οδηγήσουμε τη Χώρα στη σωτηρία της, έστω και αν στο μεσοδιάστημα χρειαστεί να περάσουμε από μία φάση αναστρέψιμης ύφεσης ή θα την αφήσουμε να διαλυθεί; Και πρέπει να τη σώσουμε. Τώρα, κύριε Πρόεδρε –και κλείνω την πρωτολογία μου- που πήραμε αυτά τα μέτρα υπογραμμίζω ένα νέο σημερινό δεδομένο. Οι δημοσιογράφοι, τα κανάλια, τα Μέσα Ενημέρωσης, κυρίως αυτοί και αυτά τα μέσα που μας έλεγαν μέχρι χθές «πάρτε μέτρα», «σώστε τη χώρα», από το πρωί αρχίζουν μια φιλολογία «γιατί πήρατε τα μέτρα;». Και προσπαθούν να επηρεάσουν τον κόσμο, κερδοσκοπώντας πάνω στην ανασφάλεια του πολίτη ο οποίος λέει : «να κάνω ότι μπορώ, θα σωθεί όμως η Χώρα με αυτά»;Σας μεταφέρω μία πρωινή εικόνα που έχω από τον κόσμο, γιατί λόγω της αναστάτωσης του κέντρου της Αθήνας ήρθα με το Μετρό. Ο κόσμος είναι μουδιασμένος, αλήθεια είναι αυτό, αλλά μέσα από αυτήν την κρίση πιστεύει ότι υπάρχουν ελπίδες πολλές να σωθεί η Χώρα και μας στηρίζει. Ο αγώνας θα είναι δύσκολος, ο αγώνας προϋποθέτει πειθώ και προϋπόθέση της πειθούς είναι η αποτελεσματική εφαρμογή του προγράμματος σταθερότητας.Περιμένουμε από την Ευρωπαϊκή Ένωση τις απαντήσεις που ταιριάζουν στις προσπάθειές μας και εχθές είχαμε ένα πρώτο πολύ θετικό δείγμα. Περιμένουμε τις σχετικές αποφάσεις για τις αξιολογήσεις του Μαρτίου και θα βάλουμε όλες μας τις δυνάμεις, θα δουλέψουμε με όλες μας τις δυνάμεις, ώστε οι αξιολογήσεις του Μαΐου να είναι οι καλύτερες δυνατές και η Χώρα να δείξει τα πρώτα βήματα της ανάκαμψής της.ΠΡΟΕΔΡΕΥΩΝ (Ευάγγελος Αργύρης): Η κυρία Αικατερίνη Φαρμάκη –Γκέκη έχει το λόγο, για να αναπτύξει την ερώτησή της.ΑΙΚΑΤΕΡΙΝΗ ΦΑΡΜΑΚΗ -ΓΚΕΚΗ: Κύριε Υπουργέ, πριν από πέντε μήνες όταν είχατε αναλάβει αυτό το Υπουργείο σας ευχήθηκα όχι απλά καλή επιτυχία, αλλά υψηλές αντοχές, για να μπορέσετε σε αυτό το Υπουργείο να εφαρμόσετε μία κοινωνική πολιτική που δυστυχώς για τη Ελλάδας, δυστυχώς για τη Χώρα μας πεντέμισι χρόνια πριν είχε εγκαταλειφθεί στην τύχη της. Μία κοινωνική πολιτική που σε αυτές τις δύσκολες ώρεςεντείνεται και θέλει ακόμα πιο πολύ από εσάς ευαισθησία, προκειμένου να σταθούμε δίπλα σε αυτούς τους ανθρώπους, σε όλο τον ελληνικό λαό, που σήμερα καλείται να πληρώσει με δυσβάσταχτο κόστος τις ανερμάτιστες πολιτικές που ακολουθήθηκαν τα προηγούμενα χρόνια.Είναι μία μέρα μετά από τα μέτρα που ανακοινώθηκαν από την Κυβέρνησή μας. Και πρέπει να πούμε εδώ ότι ο ελληνικός λαός καλείται να συμμετέχει σε αυτά τα μέτρα, γιατί έχει καταλάβει ότι όλο το προηγούμενο διάστημα ακολουθήθηκαν πολιτικές διαφορετικές από αυτές που έπρεπε για την Ελλάδα, πολιτικές που τον έφεραν στο χείλος του αδιεξόδου. Και είναι λογικό σήμερα να αντιδρά.Εμείς λοιπόν, εσείς ως Υπουργείο Απασχόλησης και Εργασίας πρέπει να σταθείτε δίπλα. Και πρέπει να σταθείτε δίπλα, κυρίως σε αυτές τις κοινωνικές ομάδες, τις λεγόμενες ευπαθείς κοινωνικές ομάδες, όπως είναι τα άτομα με ειδικές ανάγκες.Είναι φανερό ότι μία υπηρεσία η οποία χρησιμοποιήθηκε κατά κόρον για τις πολιτικές της Νέας Δημοκρατίας όλο το προηγούμενο διάστημα, ήταν ο ΟΑΕΔ. Από μία υπηρεσία που έπρεπε να ήταν κοντά στους εργαζόμενους, ώστε να μπορεί και να του δώσει εργασία, αλλά και να προωθήσει όλα τα μέτρα προς αυτή την κατεύθυνση, έγινε ένας οργανισμός πελατειακής αναφοράς, ένας οργανισμός που λειτουργούσε επιπόλαια και ψηφοθηρικά.Είναι φανερό ότι και αυτές ακόμα τις δύο προκηρύξεις που έκανε το 2008, τις έκανε κατόπιν πίεσης, γιατί αν ανατρέξουμε στο παρελθόν από το 2004 μέχρι το 2008 δεν είχε γίνει απολύτως τίποτα. Ακόμα και το 2004 θεωρώ –εσείς το ξέρετε καλύτερα- ότι η προκήρυξη που έγινε τότε για τα εξακόσια άτομα τα οποία βρήκανε εργασία, ήταν πιστεύω κατόπιν κοινής υπουργικής απόφασης που είχε πάρει η προηγούμενη κυβέρνηση του ΠΑΣΟΚ.Το ότι επικαλείται ο ΟΑΕΔ στις ερωτήσεις που έκανα από τον Νοέμβριο κιόλας μήνα –γιατί αυτές οι ομάδες πρέπει να στηριχθούν- συνεχώς γραφειοκρατικά προβλήματα δύο χρόνια και είμαστε στον τρίτο χρόνο και μηχανογραφικές διαδικασίες, θεωρώ ότι είναι απαράδεκτο. Και είναι απαράδεκτο για όλους μας να ανεχόμαστε σήμερα αυτή την πρακτική.Συμφωνώ μαζί σας ότι θα πρέπει αμέσως μετά τα πρώτα δείγματα για το Πρόγραμμα Σταθερότητας και Ανάπτυξης να στελεχωθεί ο ΟΑΕΔ, να μπορέσει να αναδιοργανωθεί, γιατί η αποστολή του είναι πολύ μεγάλη. Ειδικά σε αυτές τις δύσκολες εποχές, σε αυτήν την πολύ δύσκολη εποχή η ανεργία των ΑΜΕΑ έχει φτάσει στο 85%.Κύριε Υπουργέ, καλείστε να κάνετε μία κοινωνική πολιτική πράγματι σε δύσκολες συνθήκες.Ο νόμος αυτός, όμως –θέλω να βάλω και κάτι άλλο στο τραπέζι- ο νόμος αυτός ο 2643 βάζει όλες τις κοινωνικές ομάδες σε ένα καλάθι και την ομάδα αυτή, ξέρετε ότι αναφέρεται και σε πολύτεκνους και σε τέκνα αγωνιστών Εθνικής Αντίστασης. Σε καμία χώρα του κόσμου δεν συμβαίνει αυτό, δηλαδή το να πρέπει ένα άτομο με ειδικές ανάγκες να χρειάζεται απέραντες γραφειοκρατικές διαδικασίες για να μπορέσει να βρει δουλειά γιατί δεν μπορεί να βρει σε κάποια άλλη θέση. Πρέπει να το δούμε από τη σωστή σκοπιά.Θεωρώ ότι χρειάζεται ένας καινούριος νόμος, αποτελεσματικός για τις κοινωνικές ομάδες αυτές που πρέπει να είναι σ’ αυτό το καλάθι του νόμου. Νομίζω, ότι μπορούμε και να τους στηρίξουμε και να είμαστε αποτελεσματικοί στο να μπορέσουν να βρουν εργασία και να τους ενισχύσουμε για την κοινωνική συνοχή αλλά και την κοινωνική αλληλεγγύη.Σας ευχαριστώ πολύ.ΠΡΟΕΔΡΕΥΩΝ (Ευάγγελος Αργύρης): Ο κ. Υπουργός έχει το λόγο για να δευτερολογήσει.ΑΝΔΡΕΑΣ ΛΟΒΕΡΔΟΣ (Υπουργός Εργασίας και Κοινωνικής Ασφάλισης): Κυρία συνάδελφε, μόλις ανέλαβα τα καθήκοντά μου και στην εθνική αντιπροσωπεία είχα πει, αλλά και στην πράξη προσπάθησα να δώσω το μήνυμα της αναβάθμισης των υπηρεσιών του Ο.Α.Ε.Δ.. Συμμετείχα ο ίδιος τρεις φορές στη συνεδρίαση του διοικητικού συμβουλίου του Ο.Α.Ε.Δ. -μάλιστα μου έλεγαν τα μέλη του διοικητικού συμβουλίου ότι αυτό δεν είχε συμβεί ποτέ άλλοτε στο παρελθόν- και στις συζητήσεις που κάναμε, κύριε Πρόεδρε, προσπαθούσαμε να δούμε τι είναι αυτά που πρέπει αμέσως να γίνουν, ούτως ώστε να επιταχυνθούν οι δραστηριότητες του οργανισμού μέσα από την αποκέντρωσή τους.Την κατεύθυνση την είχα δώσει εγώ, συζητώντας με παράδειγμα τις περιπτώσεις της απάντησης, σε περιπτώσεις αρνήσεως αποδοχής επιχορήγησης κάποιων αναπτυξιακών προγραμμάτων, που οι ενστάσεις γίνονται στον οργανισμό τοπικά και εκδικάζονται στην Αθήνα για όλη την Ελλάδα και αυτό παράγει καθυστέρηση. Είχα πει λοιπόν, και είχα δώσει και την κατεύθυνση να ετοιμαστεί η αποκέντρωση προς τις περιφερειακές διευθύνσεις του Ο.Α.Ε.Δ., όσα προβλήματα και αν έχει αυτή η μέθοδος, διότι ο αντίλογος εδώ είναι ότι οι περιφερειακές διοικήσεις έχουν αδυναμία στελέχωσης οργάνων με τόσο μεγάλη ευθύνη και ενδεχομένως το πελατειακό κράτος να ισοπεδώσει την ανάγκη για αξιοκρατία και αμεροληψία στις σχετικές κρίσεις.Στη συνέχεια διορίστηκε, επαναλαμβάνω, ως διοικητής του οργανισμού ο κ. Ηλίας Κικίλιας -με δική μου εισήγηση- ένας άνθρωπος που δεν ήξερα, σύμβουλος του κυρίου Παπανδρέου με εξαιρετικό βιογραφικό που επήνεσε, σας ξαναλέω, η αρμόδια Επιτροπή της Βουλής όταν αξιολόγησε την υποψηφιότητά του. Ο Ηλίας Κικίλιας είμαι σίγουρος ότι θα βοηθήσει πάρα πολύ στη διοικητική αναβάθμιση του οργανισμού, αλλά σε ό,τι αφορά το Υπουργείο που εποπτεύει η δυνατότητα να ασχοληθούμε με την αποκέντρωση και τη βελτίωση των λειτουργιών του Ο.Α.Ε.Δ., πράγμα το οποίο θα επιφέρει βελτίωση των διαδικασιών του και σε σχέση με την εφαρμογή αυτών των προγραμμάτων που αφορούν τα άτομα με αναπηρία, για μας είναι δραστηριότητα που την έχουμε προγραμματίσει για μετά τον Μάιο.Ξαναλέω και πάλι ότι η φάση αυτή της κρίσης, είναι μεν διεθνής ως προς την αφετηρία της, αλλά εσωτερική, ελλαδίτικη, ως προς τα χαρακτηριστικά που σχετίζονται με τη συνάντηση του κράτους και της οικονομίας. Εκεί όπου το κράτος συναντά την οικονομία στην πατρίδα μας παράγονται καθυστερήσεις, παράγονται αλλοιώσεις, παράγεται αναποτελεσματικότητα, παράγεται μείωση της ανάπτυξης. Αυτή είναι η λειτουργία του ελληνικού κράτους.Αν δεν αλλάξουμε, κυρία συνάδελφε, τώρα αυτό, η Ελλάδα ακόμη και αν επιτύχει -που θα επιτύχει- στην εφαρμογή του προγράμματος σταθερότητας, θα βγει από τη μέγγενητης επιτήρησης του άρθρου 124, παράγραφος 9 της Συνθήκης, αλλά θα βγει με τα ίδια προβλήματα. Άρα, οι δυνατότητες ανάπτυξης θα είναι πολύ περιορισμένες μετά. Ή αλλάζουμε αυτά που θέτετε και τα αλλάζουμε τώρα ώστε η ατζέντα, η ημερήσια διάταξη όλων των Υπουργείων -πρώτα απ’ όλα του δικού μας- θα κατευθυνθεί στην αλλαγή αυτών των αδυναμιών και το 2013 να μας βρει έξω από την επιτήρηση χωρίς την κρίση αυτής της μορφής, αλλά και με ένα νέο κράτος που θα βοηθάει τους πολίτες, ή η χώρα δεν έχει μέλλον.Σ’ αυτή την πορεία οι κοινωνικές συμμαχίες πρέπει να είναι πολλές και πρέπει να το σκεφθούν αρκετά όλοι αυτοί οι οποίοι ναι μεν σου λένε «άλλαξε το κράτος», αλλά όταν πας να το αλλάξεις πάνε με τη μεριά αυτών που ξεβολεύονται από την αλλαγή. Είναι η μοίρα όλων των κυβερνήσεων να υφίστανται αυτού του είδους τις αντιπολιτεύσεις από πολιτικές δυνάμεις που θωπεύουν τους ξεβολεβόμενους, από πολιτικές δυνάμεις που κερδοσκοπούν πάνω στο ξεβόλεμα.Ως αποτέλεσμα αυτής της στρεβλής διαδικασίας έχουμε και την ανάμειξη των Μέσων Ενημέρωσης και τη δημιουργία των προϋποθέσεων της καταστροφής. Τώρα έχουμε αποφασίσει και θα κριθούμε σ’ αυτό, να εφαρμόσουμε το πρόγραμμα σταθερότητας και ανάπτυξης της χώρας. Να βγάλουμε την Ελλάδα από αυτή τη δύσκολη διαδικασία, ο καθένας από εμάς, που ο Πρωθυπουργός μας ανέθεσε υπουργική ευθύνη, να αλλάξει τα δεδομένα του συστήματος διοίκησης του Υπουργείου που εποπτεύει.Κυρία συνάδελφε, αυτές είναι οι υποχρεώσεις μας, ειδάλλως κάθε Υπουργός που παίρνει το ένα ή το άλλο πόστο, την μια ή την άλλη θέση θα γίνεται ο απαντητής στη Βουλή των Ελλήνων, ο φορέας του λόγου της γραφειοκρατίας που λέει σε ένα άτομο με αναπηρία: Πόσα χρόνια περίμενες; Δύο; Περίμενε και άλλα δύο για να σου απαντήσω.Ευχαριστώ και πάλι για το ερώτημα. Αναρτήθηκε από
ΟΙ ΠΕΡΙΚΟΠΕΣ ΣΤΑ ΚΑΘ' ΗΜΑΣ
Σύμφωνα με το νέο Νόμο της Κυβέρνησης για της διάσωση της οικονομίας θα προκύψει μείωση του εισοδήματος και για τους εργαζόμενους στον Ο.Α.Ε.Δ. ως εξής : 12% Στα πάσης φύσεως επιδόματα, Δηλαδή: 12% στα έξοδα κίνησης δηλαδή στα 300 Ευρώ μείωση 36 Ευρώ12% στο επ. πρ. διαφ. δηλαδή στα 176 Ευρώ μείωση 21, 12 Ευρώ12 % στους ελέγχους δηλαδή στα 380 Ευρώ μείωση45,60 Ευρώ ΣΥΝΟΛΙΚΗ ΜΕΙΩΣΗ: 102,72ΚΑΙ ΣΥΝΕΧΙΖΟΥΜΕ: 20 ώρες μείωση υπερωριακής απασχόλησης, δηλαδή μείωση από 50 έως 150 ευρώ ανάλογα με το Μ.Κ. στο οποίο ανήκει ο καθένας.Έχουμε δηλαδή αθροιστικά μια μείωση σε μηνιαία βάση από 152 έως 252 Ευρώ, το οποίο σημαίνει ετησίως από 1934 έως 2474 Ευρώ.ΚΑΙ ΞΑΝΑ ΣΥΝΕΧΙΖΟΥΜΕ: Στις παραπάνω μηνιαίες μειώσεις έρχονται να προστεθούν και οι μειώσεις σε δώρα και επιδόματα αδείας (30% στο δώρο Πάσχα, 30% στο επίδομα αδείας και 30% στο δώρο Χριστουγέννων), τα οποία βγαίνουν πάλι αναλόγως του Μ.Κ. στο οποίο ανήκουμε.ΚΑΙ ΜΙΑ, ΟΧΙ ΤΟΣΟ ΓΝΩΣΤΗ, ΛΕΠΤΟΜΕΡΕΙΑ: Οι περικοπές για τα έξοδα κίνησης και το επίδομα προσωπικής διαφοράς θα ισχύσουν από 1/1/2010, άρα θα εισπραχθούν αναδρομικά για τους μήνες Ιανουάριο και Φεβρουάριο 2Χ102,72=205,44 Ευρώ, τα οποία θα κρατηθούν σε 2 δόσεις από τους επόμενους μισθούς εφάπαξ.Η μείωση των υπερωριών θα ισχύσει από την 1/3/2010.Αναλυτικότερα, τα νέα μέτρα για την διάσωση της οικονομίας θα ισχύουν ως εξής:1. Η ισχύς των διατάξεων του άρθρου 1 αρχίζει από 1.1.2010. (Μείωση αποδοχών στον ευρύτερο δημόσιο τομέα)2. Η ισχύς των διατάξεων των άρθρων 2, 5 και 6 αρχίζει από 1.3.2010. -Ανώτατο όριο αποδοχών και πρόσθετων αμοιβών, -Έκτακτη οικονομική εισφορά στα φυσικά πρόσωπα με μεγάλο εισόδημα -Μείωση ορίων υπερωριακής απασχόλησης3. Η ισχύς των διατάξεων των άρθρων 12 έως και 17 αρχίζει από 4.3.2010 με εξαίρεση την περίπτωση κα) του πίνακα της παρ.1 του άρθρου 15, η ισχύς του οποίου αρχίζει από 2.5.2010. -Αναπροσαρμογή Φ.Π.Α. -Ειδικός φόρος κατανάλωσης στα προϊόντα καπνού -Ειδικός φόρος κατανάλωσης αιθυλικής αλκοόλης -Ειδικός φόρος κατανάλωσης ενεργειακών προϊόντων -Επιβολή εφάπαξ φόρου επί των αποθεμάτων πετρελαίου θέρμανσης -Ειδικός φόρος σε είδη πολυτελείας4. Η ισχύς των λοιπών διατάξεων του νόμου αυτού αρχίζει από τη δημοσίευσή του στην Εφημερίδα της Κυβερνήσεως. -Τρόπος τιμολόγησης φαρμάκων -Προγράμματα απασχόλησης ανέργων -Περιορισμός προσλήψεων για τα έτη 2011 έως και 2013 -Αναστολή προσλήψεων για το έτος 2010 -Δαπάνες μετακινήσεων -Λοιπές μισθολογικές ρυθμίσεις -Εισοδηματική πολιτική έτους 2010 -Αναπροσαρμογή χρηματοδότησης ΟΑΠ –ΔΕΗ και ΤΑΠ-ΟΤΕΔιαβάστε το ψηφισθέν νομοσχέδιο: http://www.parliament.gr/ergasies/nomosxedia/ValidNomosxedio/1390/P-EPOIKON-pap.qxp.pdf
ΟΑΕΔ -ΔΙΚΗΓΟΡΟΙ 3-1Με 3-1 κέρδισε η ποδοσφαιρική ομάδα του ΟΑΕΔ τους δικηγόρους στον αγώνα του Σαββάτου.καλή συνέχεια!ΕΠΟΜΕΝΗ ΑΓΩΝΙΣΤΙΚΗ (3η)Ο.Α.Ε.Δ. Ε.Σ.Υ.Ε.